Document ID: 32000R0813

Padomes Regula (EK) Nr. 813/2000
(2000. gada 17. aprīlis),
ar ko papildina pielikumu Komisijas Regulai (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Komisijas priekšlikumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un produktu ģeogrāfiskās izcelsmes norāžu un cilmes vietu nosaukumu aizsardzību [1], un jo īpaši tās 17. panta 2. punktu,
tā kā:
(1) Par konkrētiem nosaukumiem, ko dalībvalstis paziņoja saskaņā ar Regulas (EEK) Nr. 2081/92 17. pantu, tika pieprasīta papildu informācija, lai nodrošinātu šo nosaukumu atbilstību minētās regulas 2. un 4. pantam. Minētā papildu informācija pierāda, ka nosaukumi atbilst minētajiem pantiem. Tāpēc tie ir jāreģistrē un jāiekļauj Komisijas Regulas (EK) Nr. 1107/96 [2] pielikumā.
(2) Regulas (EEK) Nr. 2081/92 15. pantā paredzētā komiteja nav sniegusi labvēlīgu atzinumu,
IR PIEŅĒMUSI ŠO REGULU.
1. pants
Šīs regulas pielikumā minētos nosaukumus ar šo iekļauj Komisijas Regulas (EK) Nr. 1107/96 pielikumā.
2. pants
Šī regula stājas spēkā tās publicēšanas dienā Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2000. gada 17. aprīlī

Labels: 3
18
6